paragraph_text: Hot Rats drugi je studijski solo album američkog glazbenika Frank Zappe, koji izlazi u listopadu 1969.g. Ovaj Zappin album smatra se jednim od najboljih u njegovoj glazbenoj karijeri. Vrlo je melodičan i ima nekoliko izvrsnih solo dionica, a Zappa uspijeva istraživati i nove oblike suvremenog rocka. Na albumu gostuju mnogi glazbenici, Captain Beefheart, Don "Sugarcane" Harris, Jean Luc Ponty, John Guerin, PauI Humphrey i drugi. Zappa je producent, skladatelj i aranžer materijala na albumu. Primarni instrument u svim skladbama je gitara. U skladbama Willie The Pimp, Son of Mr. Green Genes, i The Gumbo Variations izvodi izvrsne i vrlo moćne solo dionice na gitari. 1987.g. izdavačka kuća "Rykodisc" izdaje reizdanje albuma na CD-u